
70                                                  DR 31.7.2018                                                                         

 

 

Pelan tindakan tersebut telah mengambil kira pandangan dan maklum balas semua 
pihak yang berkepentingan melalui beberapa sesi rundingan dan bengkel yang melibatkan 
ibu-ibu tunggal, wakil agensi kerajaan, NGO, institusi pengajian tinggi dan sektor swasta. 
Pelan ini adalah selaras dengan falsafah Konvensyen Berkaitan Penghapusan Segala 
Bentuk Diskriminasi Terhadap Wanita atau Convention on the Elimination of All Forms of 
Discrimination Against Women (CEDAW) yang menekankan prinsip memperkasakan wanita 
demi pembangunan sosioekonomi mereka. 

Salah satu definisi ibu tunggal diambil kira dalam pelan ini adalah perempuan yang 
menjadi ketua isi rumah, bertaraf perkahwinan balu atau bercerai atau berpisah tetap dan 
mempunyai anak yang belum berkahwin dalam isi rumah yang sama. Oleh itu, definisi ini 
telah merangkumi ibu tinggal yang mana kedudukan mereka tidak jelas status perkahwinan 
dan perceraian yang sahih dan layak memohon bantuan. Kadang-kadang ini ada juga dalam 
budaya kita, gantung tidak bertali, tidak tahu suami hilang entah ke mana. Ini kita hendak 
buat pembelaan kepada mereka. 

Bagi menjawab cadangan Yang Berhormat Rantau Panjang, berkenaan 
memanjangkan tempoh cuti idah bagi urusan kematian pasangan, kerajaan memperuntukkan 
kemudahan cuti tanpa rekod bagi urusan kematian ahli keluarga terdekat selama tiga hari 
seperti yang digariskan dalam Pekeliling Bil. 4, Tahun 2015. Cadangan pemanjangan tempoh 
cuti bagi urusan kematian suami boleh diperhalusi, sekiranya ada keperluan. 

Yang Berhormat Hulu Selangor melalui Pelan Tindakan Pemerkasaan Ibu Tunggal 
ini, kementerian telah merangka strategi memperkasa ekonomi dan meningkatkan 
kesejahteraan sosial semua golongan ibu tunggal di bandar dan di luar bandar agar mampu 
bersaing dan meningkatkan taraf kehidupan masing-masing. 

Hasil daripada pelan tersebut, kementerian melalui JPW juga telah menerbitkan 
Direktori Bantuan Sosioekonomi Wanita yang telah dilancarkan pada tahun 2017, 
menggariskan bentuk-bentuk bantuan yang boleh dimanfaatkan oleh kaum wanita yang 
berminat dalam bidang keusahawanan ini dan bagi memudahkan lagi hebahan dan 
penyampaian maklumat kepada masyarakat luar, khususnya ibu tunggal yang mengandungi 
maklumat program dan pembiayaan daripada sektor kerajaan yang terdiri daripada pelbagai 
kementerian dan agensi. 

Kementerian juga bercadang untuk menambah baik jentera dan mekanisme 
pemantauan sehinggalah ke peringkat akar umbi. Platform baru yang dicadangkan nanti akan 
lebih menyeluruh dan melibatkan semua golongan wanita di negara ini, in syaa Allah. 

Tuan Yang di-Pertua, tidak banyak lagi. Ada setengah, in syaa Allah. 

Timbalan Yang di-Pertua [Dato’ Mohd Rashid Hasnon]: Ya sudah satu jam. 

Dato’ Seri Dr. Wan Azizah Wan Ismail: Untuk makluman Yang Berhormat Batu 
Kawan, stalking online merupakan jenayah baharu dalam masyarakat kini yang berkembang 
selari dengan kepesatan inovasi teknologi serta penggunaan media sosial. Kementerian akan 
melakukan satu kajian untuk meneliti keperluan untuk mewujudkan akta khusus bagi 
menangani isu gangguan seksual dengan mendapatkan maklum balas masyarakat, data 
serta kaedah pembuktian dalam kes-kes terlibat yang seterusnya membantu dan merangka 
dasar dan strategi menangani isu gangguan seksual.  

Justeru, elemen stalking online boleh diambil kira dalam kajian tersebut. Ini adalah 
penting dan saya memang setuju. Sekarang ini anak-anak muda memang pandai dalam 
smartphones. Pemantauan anak-anak ini kadang-kadang terlepas dan ini membuatkan 
predators di luar sana mengambil kesempatan. Sesiapa yang ada anak terutamanya anak 
remaja memang merasakan ini mestilah diperhalusi dan diperketat lagi. 

Tuan Yang di-Pertua, Yang Berhormat Rantau Panjang juga telah membangkitkan- 
Oh! Semua Yang Berhormat Rantau Panjang, Yang Berhormat Rantau Panjang sahaja ya. 

 

 



Pelan tindakan tersebut telah mengambil kira pandangan dan maklum balas semua pihak yang berkepentingan melalui beberapa sesi rundingan dan bengkel yang melibatkan ibu-ibu tunggal, wakil agensi kerajaan, NGO, institusi pengajian tinggi dan sektor swasta. Pelan ini adalah selaras dengan falsafah Konvensyen Berkaitan Penghapusan Segala Bentuk Diskriminasi Terhadap Wanita atau Convention on the Elimination of All Forms of Discrimination Against Women (CEDAW) yang menekankan prinsip memperkasakan wanita demi pembangunan sosioekonomi mereka. Salah satu definisi ibu tunggal diambil kira dalam pelan ini adalah perempuan yang menjadi ketua isi rumah, bertaraf perkahwinan balu atau bercerai atau berpisah tetap dan mempunyai anak yang belum berkahwin dalam isi rumah yang sama. Oleh itu, definisi ini telah merangkumi ibu tinggal yang mana kedudukan mereka tidak jelas status perkahwinan dan perceraian yang sahih dan layak memohon bantuan. Kadang-kadang ini ada juga dalam budaya kita, gantung tidak bertali, tidak tahu suami hilang entah ke mana. Ini kita hendak buat pembelaan kepada mereka. Bagi menjawab cadangan Yang Berhormat Rantau Panjang, berkenaan memanjangkan tempoh cuti idah bagi urusan kematian pasangan, kerajaan memperuntukkan kemudahan cuti tanpa rekod bagi urusan kematian ahli keluarga terdekat selama tiga hari seperti yang digariskan dalam Pekeliling Bil. 4, Tahun 2015. Cadangan pemanjangan tempoh cuti bagi urusan kematian suami boleh diperhalusi, sekiranya ada keperluan. Yang Berhormat Hulu Selangor melalui Pelan Tindakan Pemerkasaan Ibu Tunggal ini, kementerian telah merangka strategi memperkasa ekonomi dan meningkatkan kesejahteraan sosial semua golongan ibu tunggal di bandar dan di luar bandar agar mampu bersaing dan meningkatkan taraf kehidupan masing-masing. Hasil daripada pelan tersebut, kementerian melalui JPW juga telah menerbitkan Direktori Bantuan Sosioekonomi Wanita yang telah dilancarkan pada tahun 2017, menggariskan bentuk-bentuk bantuan yang boleh dimanfaatkan oleh kaum wanita yang berminat dalam bidang keusahawanan ini dan bagi memudahkan lagi hebahan dan penyampaian maklumat kepada masyarakat luar, khususnya ibu tunggal yang mengandungi maklumat program dan pembiayaan daripada sektor kerajaan yang terdiri daripada pelbagai kementerian dan agensi. Kementerian juga bercadang untuk menambah baik jentera dan mekanisme pemantauan sehinggalah ke peringkat akar umbi. Platform baru yang dicadangkan nanti akan lebih menyeluruh dan melibatkan semua golongan wanita di negara ini, in syaa Allah. Tuan Yang di-Pertua, tidak banyak lagi. Ada setengah, in syaa Allah. Timbalan Yang di-Pertua [Dato' Mohd Rashid Hasnon]: Ya sudah satu jam. Dato' Seri Dr. Wan Azizah Wan Ismail: Untuk makluman Yang Berhormat Batu Kawan, stalking online merupakan jenayah baharu dalam masyarakat kini yang berkembang selari dengan kepesatan inovasi teknologi serta penggunaan media sosial. Kementerian akan melakukan satu kajian untuk meneliti keperluan untuk mewujudkan akta khusus bagi menangani isu gangguan seksual dengan mendapatkan maklum balas masyarakat, data serta kaedah pembuktian dalam kes-kes terlibat yang seterusnya membantu dan merangka dasar dan strategi menangani isu gangguan seksual. Justeru, elemen stalking online boleh diambil kira dalam kajian tersebut. Ini adalah penting dan saya memang setuju. Sekarang ini anak-anak muda memang pandai dalam smartphones. Pemantauan anak-anak ini kadang-kadang terlepas dan ini membuatkan predators di luar sana mengambil kesempatan. Sesiapa yang ada anak terutamanya anak remaja memang merasakan ini mestilah diperhalusi dan diperketat lagi. Tuan Yang di-Pertua, Yang Berhormat Rantau Panjang juga telah membangkitkan- Oh! Semua Yang Berhormat Rantau Panjang, Yang Berhormat Rantau Panjang sahaja ya.